**АНОТАЦИИ НА ИЗБИРАЕМИ ДИЦИПЛИНИ**

**(актуализирани 03-04.2024 г.)**

***От подмодул А 7 - Медицински дисциплини***

***избира се 1 дисциплина от:***

**ПРОМОЦИЯ НА ЗДРАВЕТО**

**Доц. д-р Вержиния Боянова**

Цел: Запознаване на студентите със съдържанието и практико-приложните акценти на подхода “Промоция на здравето” в социалната работа.

Задачи: Усвояване на знания за същността, особеностите и приложението на иновативния подход в социалната работа; възпитаване на нагласи, ценности и убеждения за отговорно отношение и поведение към здравето/собствено и на другите/.

Очаквани резултати:

-Студентите да познават философията на подхода и гъвкаво да го прилагат в социално-превантивната работа.

-Студентите да могат успешно да се включват в екипна работа за опазване на здравето /обществено и лично/.

**МЕДИКО-СОЦИАЛНА РАБОТА С ПРИОРИТЕТНИ ГРУПИ ОТ НАСЕЛЕНИЕТО**

**Доц. д-р Вержиния Боянова**

Цел: Запознаване със специфичните особености и проблеми на различните приоритетни групи от населението и очертаване насоките за медико-социална работа с всяка една от тях.

Задачи:

• овладяване на знания и умения за работа с изследователски методики за подбор и групиране на населението (скриниране, моноториране и др.) според възприетите признаци: медикобиологични, нозоологични, социална неравнопоставеност и др.;

• придобиване на опитности и компетенции за анализ и оценка на медико-социалните потребности и проблеми на хората от различните целеви групи и за тяхното успешно решаване.

Методи и форми на обучение - лекции, упражнения, анализи на документи, решаване на казуси, проблемни ситуации, мозъчна атака и др.

Методи и системи за оценяване на студентите и обратна връзка: тестови, проекционни, изпит /устен, писмен/.

Очаквани резултати:Студентите:

• да познават тази форма на медико-социална работа и да съдействат за реализиране в практиката на целенасочени превантивни интервенционни програми;

• да притежават необходимите нагласи, умения и готовност за успешно включване в екипи за социално-профилактична, социално-терапевтична и социално-рехабилитационна и интеграционна работа на нуждаещите се контингенти.

**СОЦИАЛНА РАБОТА С ХРОНИЧНО БОЛНИ**

**Ас. д-р Симеон Сапунджиев**

България е на първо място сред страните, както на територията на европейския континент, така и в ЕС, с най-висока заболеваемост и смъртност на населението. Тази тенденция продължава десетилетия. Една от основните причини за този факт е нездравословният начин на живот, лошите условия на живот и нездравия психосоциален климат на българите, особено на хората в трудоспособна възраст между 30 и 59 години. Всеки четвърти преждевременен смъртен случай в България е на човек в най-творческата си възраст. Поведенческите рискови фактори сред най-трудоспособното население са с висока честота, а мотивацията за опазване на личното здраве е ниска (СЗО, 2012).

Целта на учебната дисциплина е да запознае бъдещите социални работници с основните социално-психологически проблеми и потребности на хората, застрашени от стрес и от хронични неинфекциозни заболявания и да се подготвят за успешна, пълноценна, полезна и удовлетворяваща работа с хора от тази целева група.

Задачи - Основните задачи на курса са:

• Придобиване на знания за:

* същността и причините на хроничния дистрес и неговата роля в етиопатогенезата на социално-значими (хронични неинфекциозни) заболявания сред населението;
* основните характеристики на лицата, застрашени от стреса като предпоставка и предразположеност за формиране на хронични неинфекциозни заболявания;
* общуване с хора от различни целеви групи и членовете на техните семейства с оглед проучване на проблемите и потребностите им от социално-психологически услуги;
* активно участие в групи за реализиране на интервенционни програми за отстраняване на рисковото носителство, свързано с поведението и начина на живот;
* първична и вторична превенция на социално-значимите (хронични неинфекциозни) заболявания със социалнопсихологическа етиопатогенеза.

• Формиране на умения за емпатийно разбиране и оказване на помощ на хора със социалнозначими (хронични неинфекциозни) заболявания и тяхното най-близко социално обкръжение.

• Осъзнаване на значението на здравето като ценност и здравословния природосъобразен начин на живот в съвременния свят.

Методи и форми на обучение Лекция, беседа, дискусия, ролеви игри, решаване на казуси, анализ на проведени емпирични изследвания.

Очаквани резултати: След приключване на учебната дисциплина студентите ще:

• познават основните характеристики и особености на социалнозначимите (хронични неинфекциозни) заболявания;

• притежават знания и умения за успешна и удовлетворяваща социална работа както с хора със социалнозначими (хронични неинфекциозни) заболявания, така и с членове на техните семейства;

• познават основните начини за превенция (първична и вторична) на социалнозначими (хронични неинфекциозни) заболявания;

• успяват да разполагат хората със социалнозначими (хронични неинфекциозни) заболявания в коя фаза от цикъла на скръбта се намират и какъв поведенчески израз има тя;

• могат успешно да участват в програми за рехабилитация и оказване на социална подкрепа на хора със социалнозначими (хронични неинфекциозни) заболявания с цел повишаване на качеството им на живот.

***От подмодул А 8 - Юридически дисциплини***

***избира се 1 дисциплина от:***

**ОСНОВИ НА ДЪРЖАВАТА И ПРАВОТО**

**гл. ас. д-р Методи Шамов**

Учебният курс разглежда основните теми, свързани със същността на държавата и правото. В този тематичен кръг се включват въпросите за историческото развитие на държавата от Античността до наши дни, иманентните елементи на държавата - население, територия, държавни институции, основните типове държави, формите на държавно управление и държавно устройство, институционалната структура и правомощията на държавните органи, основните особености на съвременната демократична и социална държава. Изяснява се същността на правото като социално явление и основен регулатор на обществените отношения. Представят се основните правни понятия, принципи и закономерности в правото. Студентите придобиват юридическа култура и умения за работа с нормативни текстове и анализ на юридически проблеми. Целта на обучението е студентите да придобият основополагащи знания относно държавата и правото, да овладеят способността за разбиране и самостоятелен анализ на проблемите на държавното устройство и държавното управление, както и базисни познания относно същността и изграждането на развито гражданско общество.

Предварителни изисквания: Исторически и правно-политически познания, придобити в съответните учебни предмети в средното училище. Умения за усвояване на основополагащи знания, свързани с основните правни понятия, с особеностите на модерната правова и демократична държава, нейното устройство и основни ръководни институции.

Очаквани резултати: Успешно завършилите обучението по тази учебна дисциплина:

1. Ще знаят:

- кои са основните правни понятия и най-важните правни явления;

- в какво се изразява същността на държавата като правно-политическо обединение;

- какво е актуалното състояние на съвременната правова, социална и демократична държава;

2. Ще могат:

- да ползват придобитата обща и специализирана в съответната професионална област юридическа култура, която ще им позволи след тяхното дипломиране да осъществяват успешно дейността си като специалисти по социални дейности.

- да вникват по-добре в спецификата на отделните юридически проблеми, с които им предстои да се срещат през следващите години от своето обучение чрез усвоените фундаментални юридически знания и познание на цялостната картина на правната действителност;

- да формират активна професионална и гражданска позиция на базата на основните правни понятия и закономерности на държавното устройство и държавното управление.

**СОЦИАЛНО ЗАКОНОДАТЕЛСТВО В БЪЛГАРИЯ**

**Проф. дпн Пенка Цонева**

Целта на учебната дисциплина Социално законодателство в България е да запознае студентите с генезиса, същността и основните етапи в развитието на нормативната уредба на различните видове социални грижи и услуги у нас през периода от Освобождението до началото на 90-те години на XX в.

Задачите за реализиране на целта са:

-да се изследват основните причини и фактори за създаване на социално законодателство в България;

-да се проучи същността на нормативната уредба на социалното дело у нас в развитие;

-да се проследи общото и особеното в развитието на социалното законодателство в България през различните етапи от Освобождението до началото на 90-те години на XX в.

Очаквани резултати: Очакваните резултати се свързват с:

- формиране на критерии за оценка за социално-исторически явления и процеси;

-изграждане на исторически подход при интерпретиране на законодателните инициативи и нормативни актове през различните етапи от развитието на социалното законодателство;

- научно-теоретичната подготовка на студентите да съдейства при решаване на проблеми от социално-законодателната сфера.

**ПРАВА НА ДЕТЕТО**

**Доц. д-р Божидара Кривирадева**

Цел: Формиране на професионална компетентност по правата на децата у бъдещите социални работници.

Задачи:

• да познават новата философия за детето и неговите права;

• да познават основните национални и международни документи (т.нар. инструменти) по правата на децата и да се ориентират в информацията, отразена в документацията;

• да познават институциите и механизмите за защита правата на децата;

• да разпознават най-често срещаните случаи (форми) на нарушаване правата на детето и да могат да решават казуси, отнасящи се до предоставянето и защитата на правата на децата;

• да планират и организират образователна дейност по правата на детето - с деца и възрастни.

Очаквани резултати: Чрез този курс се поставят основите на една компетентност и култура по правата на детето у студентите - бъдещи социални работници, като част от професионалната им компетентност.